Sandi Lovričs
Sandi Lovričs (slovēņu: Sandi Lovrić; dzimis 1998. gada 28. martā) ir Austrijā dzimis Slovēnijas futbolists, kurš spēlē pussarga pozīcijā un pārstāv Slovēnijas futbola izlasi. Kopš 2022. gada Lovričs spēlē Itālijas A sērijas komandā Udinese. Iepriekš spēlējis Austrijas komandā Grācas "Sturm" un Šveices komandā Lugano. Slovēnijas futbola izlases rindās debitējis 2020. gadā. Pārstāvējis izlasi 2024. gada Eiropas čempionātā.